Երեւան քաղաքի ընդհանուր իրավասության դատարանի Շենգավիթ նստավայրում տեղի ունեցավ Սարի թաղում 2016թ. հուլիսի 19-ին զանgվածային անկարգություններին մասնակցելու եւ ոստիկանության աշխատակիցների նկատմամբ բռնություն կիրառելու մեջ մեղադրվող Հարություն Թորոսյանի, Հրայր Իսախանյանի, Անդրանիկ Քյոսեյանի, Էդուարդ Զեյթունյանի գործով դատական նիստը։ Նիստին փաստաբան Գ. Բալասանյանը միջնորդություն ներկայացրեց իր պաշտպանյալ Հրայր Իսախանյանի խափանման միջոցի վերաբերյալ, այն է` կալանքը որպես խափանման միջոց վերացնել կամ ընտրել այլընտրանքային խափանման միջոց՝ ստորագրությամբ չհեռանալու մասին։ Իսկ գրավի վերաբերյալ փաստաբանը նշեց, որ դա նախընտրելի չէ, քանի որ իր պաշտպանյալը սոցիալապես անապահով է։ Փաստաբան Լիպարիտ Սիմոնյանը նշեց, որ միանում է ներկայացված միջնորդությանը եւ ընդգծեց ողջամիտ ժամկետում նիստեր անելու պարտավորության մասին: